CELEX: 31964R0183
Language: el
Date: 1964-11-17 00:00:00
Title: Κανονισμός αριθ. 183/64/ΕΟΚ του Συμβουλίου της 17ης Νοεμβρίου 1964 περί καθορισμού των κοινών κανόνων ποιότητος για τα σπαράγγια και τα αγγούρια

Avis juridique important

|

31964R0183

Κανονισμός αριθ. 183/64/ΕΟΚ του Συμβουλίου της 17ης Νοεμβρίου 1964 περί καθορισμού των κοινών κανόνων ποιότητος για τα σπαράγγια και τα αγγούρια  

Επίσημη Εφημερίδα αριθ. 192 της 25/11/1964 σ. 3217 - 3225 Δανική ειδική έκδοση: Σειρά I Κεφάλαιο 1963-1964 σ. 0213  Αγγλική ειδική έκδοση: Σειρά I Κεφάλαιο 1963-1964 σ. 0229  Ελληνική ειδική έκδοση: Κεφάλαιο 03 τόμος 1 σ. 0149  Ισπανική ειδική έκδοση: Κεφάλαιο 03 τόμος 1 σ. 0120  Πορτογαλική ειδική έκδοση : Κεφάλαιο 03 τόμος 1 σ. 0120 

++++ΚΑΝΟΝΙΣΜΟΣ αριθ . 183/64/ΕΟΚ ΤΟΥ ΣΥΜΒΟΥΛΙΟΥ  της 17ης Νοεμβρίου 1964  περί καθορισμού των κοινών κανόνων ποιότητος για τα σπαράγγια και τα αγγούρια  ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ ,  Εχοντα υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό αριθ . 23 του Συμβουλίου περί βαθμιαίας δημιουργίας κοινής οργανώσεως αγοράς στον τομέα των οπωροκηπευτικών ( 1 ) , και ιδίως το άρθρο 4 παράγραφος 1 ,  την πρόταση της Επιτροπής ,  Εκτιμώντας :  ότι τα σπαράγγια και τα αγγούρια αποτελούν αντικείμενο σημαντικού εμπορίου σε αρκετά Κράτη Μέλη παραγωγούς και σημαντικών συναλλαγών σε κοινοτικό επίπεδο   ότι , κατά συνέπεια , είναι απαραίτητο να εφαρμοσθούν στα εν λόγω προϊόντα όλες οι διατάξεις του κανονισμού αριθ . 23 , και για το σκοπό αυτόν να προστεθούν τα προϊόντα αυτά στον πίνακα του παραρτήματος Ι του εν λόγω κανονισμού και να θεσπισθούν οι κοινοί κανόνες ποιότητος  ότι πρέπει τα προϊόντα αυτά , μετά από καθορισμό των κανόνων , να ελευθερωθούν σύμφωνα με το άρθρο 9 παράγραφος 2 του κανονισμού αριθ . 23 ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  1 . Προστίθεται στο παράρτημα Ι του κανονισμού αριθ . 23 :  Παράρτημα Ι Γ  07.01 Κ Σπαράγγια  07.01 Ο Αγγούρια  2 . Οι κανόνες ποιότητος σχετικά  - με τα σπαράγγια ( κλάση 07.01 Κ του Κοινού Δασμολογίου )   - με τα αγγούρια ( κλάση 07.01 Ο του Κοινού Δασμολογίου )   αναφέρονται στα παραρτήματα του παρόντος κανονισμού .  Άρθρο 2  Ως ημερομηνία εφαρμογής των διατάξεων του παρόντος κανονισμού ορίζεται η 1η Ιανουαρίου 1965 .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .  Εγινε στις Βρυξέλλες , στις 17 Νοεμβρίου 1964 .  Για το Συμβούλιο  Ο Πρόεδρος  R . HUETTERBRAEUKER  ΠΑΡΑΡΤΗΜΑ Ι/1  Κοινοί κανόνες ποιότητος για τα σπαράγγια  Ι . ΚΑΘΟΡΙΣΜΟΣ ΤΩΝ ΠΡΟΙΟΝΤΩΝ  Ο παρών κανόνας αναφέρεται στα στελέχη του Asparagus officianalis L . που προορίζονται να διατεθούν στον καταναλωτή νωπά , με εξαίρεση τα σπαράγγια που προορίζονται για μεταποίηση .  Τα στελέχη των σπαραγγιών κατατάσσονται σε τρεις ομάδες σύμφωνα με το χρωματισμό τους :  1 . σπαράγγια λευκά   2 . σπαράγγια ιώδη : το στέλεχος παρουσιάζει χρωματισμό ροζ μέχρι ιώδη ή πορφυρούν   3 . σπαράγγια πράσινα : το στέλεχος και ένα μέρος του βλαστού παρουσιάζουν χρωματισμό πράσινο .  O κανόνας αυτός δεν εφαρμόζεται στα σπαράγγια διαμέτρου κατώτερης των 10 χιλιοστομέτρων .  ΙΙ . ΧΑΡΑΚΤΗΡΙΣΤΙΚΑ ΠΟΙΟΤΗΤΟΣ  Α . Γενικά  Ο κανόνας έχει σαν αντικείμενο τον καθορισμό των ιδιοτήτων που πρέπει να παρουσιάζουν τα σπαράγγια στο στάδιο της αποστολής μετά την προετοιμασία και τη συσκευασία .  Β . Ελάχιστα χαρακτηριστικά  Τα στελέχη πρέπει να είναι :  - ολόκληρα  - όψεως και οσμής νωπής  - υγιή  - να μην έχουν προσβληθεί από έντομα ή τρωκτικά  - σχεδόν χωρίς μώλωπες  - καθαρά δηλαδή σχεδόν χωρίς χώματα ή άλλη ακαθαρσία  - χωρίς ασυνήθιστη εξωτερική υγρασία , δηλαδή αρκετά ξανασφογγισμένα  μετά από τυχόν πλύσιμο ( τα στελέχη μπορούν να πλυθούν αλλά να μην είναι μουσκεμένα )  - χωρίς ξένη οσμή ή γεύση .  Η τομή που πραγματοποιείται στη βάση πρέπει να είναι όσο το δυνατόν καθαρή και κάθετη προς τον κατά μήκος άξονα .  Τα σπαράγγια δεν πρέπει να έχουν υποστεί μετά τη συγκομιδή καμιά συντήρηση , εκτός από αυτή του ψύχους , με σκοπό τη διατήρηση της νωπής καταστάσεώς τους ή την απόκτηση αυτής εκ νέου .  Επί πλέον τα στελέχη δεν πρέπει να είναι ούτε κούφια , ούτε σχισμένα , ούτε χνουδιασμένα , ούτε σπασμένα . Μικρές σχισμές που παρουσιάζονται μετά τη συγκομιδή είναι πάντως ανεκτές , με την προϋπόθεση ότι δεν θα ξεπεράσουν τα όρια που προβλέπονται στο κεφάλαιο " Ανοχές " . Η κατάσταση του προϊόντος πρέπει να είναι τέτοια ώστε να μπορεί να αντέχει τη μεταφορά και τη μεταχείριση και να ανταποκρίνεται στις εμπορικές απαιτήσεις του τόπου προορισμού .  Γ . Κατάταξη  ι ) Κατηγορία " Extra "  Τα στελέχη που κατατάσσονται στην κατηγορία αυτή πρέπει να είναι καλά σχηματισμένα και σχεδόν ίσια . Λαμβάνοντας υπόψη τα κανονικά χαρακτηριστικά της ομάδας στην οποία ανήκουν , ο βλαστός πρέπει να είναι πολύ σφικτός .  Μόνο μερικά πολύ ελαφρά ίχνη σκουριάς γίνονται δεκτά , με την επιφύλαξη ότι μπορούν να εξαφανισθούν κατά το συνηθισμένο καθάρισμα από τον καταναλωτή .  Στην ομάδα των λευκών σπαραγγιών , ο βλαστός και τα στελέχη πρέπει να είναι λευκά  μόνο ένας ελαφρός ροζ χρωματισμός που εμφανίζεται μετά τη συλλογή είναι ανεκτός .  Για τα λευκά και ιώδη σπαράγγια δεν επιτρέπεται καμιά αρχή ξυλοποιήσεως  για τα πράσινα σπαράγγια επιτρέπεται μια ελαφρά αρχή ξυλοποιήσεως .  Για την τελειοποίηση της παρουσιάσεως , όταν τα σπαράγγια παρουσιάζονται σε δέσμες , τα σπαράγγια της περιφερείας των δεσμών δύνανται να είναι κομμένα ελαφρά λοξά χωρίς η διαφορά της άκρης να ξεπερνά το ένα εκατοστόμετρο .  ιι ) Κατηγορία Ι  Τα στελέχη που κατατάσσονται στην κατηγορία αυτή πρέπει να είναι καλά σχηματισμένα :  Μπορούν να είναι ελαφρώς κυρτά .  Λαμβάνοντας υπόψη τα κανονικά χαρακτηριστικά της ομάδας στην οποία ανήκουν , ο βλαστός τους πρέπει να είναι σφικτός .  Ελαφρά ίχνη σκουριάς γίνονται δεκτά με την επιφύλαξη ότι μπορούν να εξαφανισθούν κατά το συνηθισμένο καθάρισμα από τον καταναλωτή .  Στην ομάδα των λευκών σπαραγγιών γίνονται δεκτά τα στελέχη των οποίων ο κώνος είναι ελαφρά χρωματισμένος πριν από τη συλλογή , ως και τα στελέχη που παρουσιάζουν ροζ χρωματισμό ο οποίος εμφανίζεται μετά τη συλλογή , εφ ' όσον οι χρωματισμοί αυτοί εξαφανίζονται κατά το βρασμό .  Στην κατηγορία των λευκών σπαραγγιών , τα ξυλώδη στελέχη αποκλείονται . Στην κατηγορία των ιωδών και των πράσινων σπαραγγιών τα στελέχη μπορούν να παρουσιάζουν αρχή ξυλοποιήσεως .  ιιι ) Κατηγορία ΙΙ  Σε σύγκριση με την προηγούμενη κατηγορία , τα στελέχη μπορούν να είναι λιγότερο καλά σχηματισμένα , πιο κυρτά και ο βλαστός τους δύναται να είναι λιγότερο σφικτός .  Ιχνη σκουριάς γίνονται δεκτά , με την επιφύλαξη ότι μπορούν να εξαφανισθούν κατά το καθάρισμα .  Τα στελέχη δύνανται να είναι ελαφρά ξυλώδη .  Ο κώνος των λευκών σπαραγγιών μπορεί να παρουσιάζει ένα χρωματισμό με εξαίρεση το πράσινο χρώμα .  ΙΙΙ . ΤΑΞΙΝΟΜΗΣΗ ΚΑΤΑ ΜΕΓΕΘΟΣ  H ταξινόμηση κατά μέγεθος καθορίζεται σύμφωνα με το μήκος και τη διάμετρο .  Α . Ταξινόμηση κατά μέγεθος σύμφωνα με το μήκος  Το μήκος των στελεχών πρέπει να είναι :  - μεταξύ 17 και 22 εκατοστομέτρων άν πρόκειται για μεγάλα σπαράγγια  - μεταξύ 12 και 17 εκατοστομέτρων άν πρόκειται για κοντά σπαράγγια  - μεταξύ 12 και 22 εκατοστομέτρων για σπαράγγια της κατηγορίας ΙΙ που παρουσιάζονται τακτοποιημένα αλλά όχι σε δέσμες  - κατώτερο από 12 εκατοστόμετρα για τους κώνους σπαραγγιών .  Εν τούτοις τα στελέχη των πράσινων σπαραγγιών μπορούν να έχουν ανώτατο μήκος 27 εκατοστομέτρων με την προϋπόθεση ότι παρουσιάζουν πράσινο χρωματισμό στο 1/3 τουλάχιστον του μήκους τους .  Β . Ταξινόμηση κατά μέγεθος σε συνάρτηση με τη διάμετρο  Η διάμετρος των στελεχών είναι εκείνη της τομής που λαμβάνεται στο ήμισυ του μήκους .  Η ελάχιστη διάμετρος και η ταξινόμηση κατά μέγεθος καθορίζονται ως εξής :  Ποιοτική κατηγορία * Ελάχιστη διάμετρος * * Ταξινόμηση κατά μέγεθος *  " Extra " * 12 χιλιοστόμετρα * 12 μέχρι 16 χιλιοστόμετρα * 16 χιλιοστόμετρα και άνω με μεγίστη απόκλιση - 8 χιλιοστομέτρων στο ίδιο κιβώτιο ή στην ίδια δέσμη *  Ι * 10 χιλιοστόμετρα * 10 μέχρι 16 χιλιοστόμετρα * 16 χιλιοστόμετρα και άνω με μεγίστη απόκλιση - 10 χιλιοστομέτρων στο ίδιο κιβώτιο ή στην ίδια δέσμη *  ΙΙ * 10 χιλιοστόμετρα * * Χωρίς καθορισμένη ομοιογένεια *  IV . ΑΝΟΧΕΣ  Ανοχές ποιότητος και μεγέθους γίνονται δεκτές σε κάθε κιβώτιο , για τα προϊόντα που δεν είναι σύμφωνα .  Α . Ανοχές ποιότητος  ι ) Κατηγορία " Extra "  5 % κατά βάρος ή κατ ' αριθμό στελεχών τα οποία δεν ανταποκρίνονται στα χαρακτηριστικά της κατηγορίας , αλλά είναι σύμφωνα με εκείνα της άμεσα κατώτερης κατηγορίας ή παρουσιάζουν ελαφρές μη επουλωμένες σχισμές οι οποίες έγιναν μετά τη συλλογή .  ιι ) Κατηγορία Ι  10 % κατά βάρος ή κατ ' αριθμό στελεχών τα οποία δεν ανταποκρίνονται στα χαρακτηριστικά της κατηγορίας , αλλά είναι σύμφωνα με εκείνα της άμεσα κατώτερης κατηγορίας ή παρουσιάζουν ελαφρές μη επουλωμένες σχισμές οι οποίες έγιναν μετά τη συλλογή .  ιιι ) Κατηγορία ΙΙ  10 % κατά βάρος ή κατ ' αριθμόν στελεχών τα οποία δεν ανταποκρίνονται στα χαρακτηριστικά της κατηγορίας αλλά είναι κατάλληλα για την κατανάλωση .  Β . Ανοχές μεγέθους  10 % κατά βάρος ή κατ ' αριθμό στελεχών τα οποία παρεκκλίνουν από τα καθορισμένα όρια . Η μεγίστη απόκλιση δεν μπορεί να υπερβεί το 1 εκατοστόμετρο για το μήκος και τα 2 χιλιοστόμετρα για τη διάμετρο .  V . ΣΥΣΚΕΥΑΣΙΑ ΚΑΙ ΠΑΡΟΥΣΙΑΣΗ  Α . Ομοιογένεια  Το περιέχομενο κάθε κιβωτίου και κάθε δέσμης μέσα στο ίδιο κιβώτιο πρέπει να είναι ομοιογενές και πρέπει να περιέχει μόνο στελέχη της ίδιας κατηγορίας και ποιότητος , της ίδιας ομάδος χρώματος και του ίδιου μεγέθους στην περίπτωση όπου , όσον αφορά το τελευταίο αυτό κριτήριο , απαιτείται ταξινόμηση κατά μέγεθος .  Εν τούτοις , γίνονται δεκτά στελέχη άλλου χρώματος μέσα στά κατωτέρω όρια :  α ) γιά τα λευκά σπαράγγια : 10 % από ιώδη σπαράγγια   β ) γιά τα ιώδη καί πράσινα σπαράγια 10 % από σπαράγγια διαφορετικού χρωματισμού .  Β . Συσκευασία  Η συσκευασία πρέπει να είναι τέτοια ώστε να εξασφαλίζει μια κατάλληλη προφύλαξη του προϊόντος .  Τά χαρτιά ή άλλα υλικά που χρησιμοποιούνται στο εσωτερικό των κιβωτίων πρέπει να είναι καινούρια και αβλαβή για την ανθρώπινη διατροφή . Στην περίπτωση που φέρουν τυπωμένες ενδείξεις αυτές πρέπει να αναφέρονται μόνο στην εξωτερική επιφάνεια , ούτως ώστε να μην έρχονται σε επαφή με το προϊόν .  Το προϊόν πρέπει κατά τη συσκευασία να είναι απαλλαγμένο από κάθε ξένο σώμα . Τα στελέχη πρέπει να παρουσιάζονται κατά ένα από τους κατωτέρω τρόπους :  ι ) Σε δέσμες ( καλά δεμένες ) του 0,5 χιλιογράμμου , 1 ή 2 χιλιογράμμων .  Τα στελέχη που είναι τοποθετημένα στο εξωτερικό κάθε δέσμης πρέπει να ανταποκρίνονται , με τις διαστάσεις και την όψη τους , στο μέσο όρο αυτών που την αποτελούν .  Τα στελέχη πρέπει να είναι , κατά τον τρόπο αυτό συσκευασίας , του ίδιου μήκους .  Οι δέσμες πρέπει να είναι κανονικά τοποθετημένες μέσα στο κιβώτιο  κάθε δέσμη μπορεί να προστατεύεται από χαρτί .  Μέσα στο ίδιο κιβώτιο , οι δέσμες πρέπει να είναι του ίδιου βάρους και του ίδιου μήκους .  ιι ) Τοποθετημένα μέσα στο κιβώτιο , αλλά όχι σε δέσμη  VI . ΣΗΜΑΝΣΗ  Κάθε κιβώτιο πρέπει να φέρει στο εξωτερικό , με στοιχεία ευανάγνωστα και ανεξίτηλα , τις ακόλουθες ενδείξεις :  Α . Αναγνώριση  Συσκευαστής } Ονομα και διεύθυνση ή συμβολικά στοιχεία ταυτότητος  Αποστολέας } Ονομα καί διεύθυνση ή συμβολικά στοιχεία ταυτότητος  Β . Είδος του προϊόντος  " Σπαράγγια " ακολουθούμενο από την ένδειξη " λευκά " ή " ιώδη " ή " πράσινα " , όταν δεν είναι ορατό το περιεχόμενο των κιβωτίων , ως και , ανάλογα με την περίπτωση , τα προσδιοριστικά " κοντά " ή " κώνοι " .  Γ . Καταγωγή του προϊόντος  Ζώνη παραγωγής ή εθνική , περιφερειακή ή τοπική ονομασία .  Δ . Εμπορικά χαρακτηριστικά  - Ποιοτική κατηγορία  - Μέγεθος : ελάχιστη και μέγιστη διάμετρος των στελεχών ή ένδειξη " μη ταξινομημένα κατά μέγεθος "  - Αριθμός δεσμών και ενιαίο βάρος της δέσμης για τη συσκευασία σε δέσμες .  Ε . Επίσημο σήμα ελέγχου ( προαιρετικό ) .  ΠΑΡΑΡΤΗΜΑ Ι/2  Κοινοί κανόνες ποιότητος γιά τα αγγούρια  Ι . ΚΑΘΟΡΙΣΜΟΣ ΤΩΝ ΠΡΟΙΟΝΤΩΝ  Ο παρών κανόνας αναφέρεται στα αγγούρια ( ποικιλίες του Cucumis sativus L . ) που προορίζονται να διατεθούν στον καταναλωτή σε νωπή κατάσταση . Δεν εφαρμόζεται στα αγγούρια που προορίζονται για μεταποίηση όπως επίσης και στα αγγουράκια .  ΙΙ . ΧΑΡΑΚΤΗΡΙΣΤΙΚΑ ΠΟΙΟΤΗΤΟΣ  Α . ΓΕΝΙΚΑ  Ο κανόνας έχει σαν αντικείμενο τον καθορισμό των ιδιοτήτων που πρέπει να παρουσιάζουν τα αγγούρια στο στάδιο της αποστολής τους .  Β . Ελάχιστα χαρακτηριστικά  Τα αγγούρια πρέπει να είναι :  - ολόκληρα  - υγιή ( με την επιφύλαξη των ειδικών διατάξεων που έχουν θεσπισθεί για τις κατηγορίες Ι και ΙΙ )  - όψεως νωπής  - σφικτά  - καθαρά , ιδίως απαλλαγμένα από κάθε ακαθαρσία , από χώματα και από ορατά κατάλοιπα φυτοφαρμάκων  - χωρίς πικρή γεύση ( με την επιφύλαξη της ειδικής διατάξεως που προβλέπεται για την κατηγορία ΙΙ στην επικεφαλίδα " Ανοχές " )  - χωρίς ασυνήθιστη εξωτερική υγρασία  - χωρίς οσμή και γεύση ξένη  Τα αγγούρια πρέπει να έχουν ικανοποιητική ανάπτυξη , έχοντας συγχρόνως σπόρους τρυφερούς . Η κατάσταση του προϊόντος πρέπει να είναι τέτοια ώστε να μπορεί να αντέχει κατά τη μεταφορά και τη μεταχείριση και να ανταποκρίνεται στις εμπορικές απαιτήσεις του τόπου προορισμού .  Γ . Κατάταξη  ι ) Κατηγορία " Extra "  Τα αγγούρια που κατατάσσονται στην κατηγορία αυτή πρέπει να είναι ανώτερης ποιότητος και να παρουσιάζουν όλα τα τυπικά χαρακτηριστικά της ποικιλίας . Πρέπει :  - να είναι καλά αναπτυγμένα  - να είναι καλά σχηματισμένα και σχεδόν ίσια ( ανώτερο ύψος καμπύλης 10 χιλιοστά για 10 εκατοστά μήκος αγγουριού )  - νά έχουν ένα καλό χρωματισμό , τυπικό της ποικιλίας  - να μην έχουν ελαττώματα συμπεριλαμβανομένων και των κακών σχηματισμών και ιδιαίτερα εκείνων που οφείλονται στην ανάπτυξη των σπόρων .  ιι ) Κατηγορία Ι  Τα αγγούρια που κατατάσσονται στην κατηγορία αυτή πρέπει να είναι καλής ποιότητος . Πρέπει :  - να έχουν ικανοποιητική ανάπτυξη  - να είναι αρκετά καλά σχηματισμένα και σχεδόν ίσια ( ανώτερο ύψος καμπύλης 10 χιλιοστά για 10 εκατοστά μήκος αγγουριού ) .  Τα κατωτέρω ελαττώματα γίνονται δεκτά :  - ελαφρά παραμόρφωση , με εξαίρεση αυτήν που οφείλεται στην ανάπτυξη των σπόρων  - ελαφρό ελάττωμα χρωματισμού και ιδίως το ανοικτό χρώμα του μέρους του αγγουριού που βρισκόταν σε επαφή με το έδαφος κατά την ανάπτυξη  - ελαφρά ελαττώματα του φλοιού που οφείλονται στο τρίψιμο , στη μεταχείριση ή στις χαμηλές θερμοκρασίες , με την επιφύλαξη ότι έχουν επουλωθεί και δεν εμποδίζουν τη συντήρηση του προϊόντος .  ιιι ) Κατηγορία ΙΙ  Τα αγγούρια που κατατάσσονται στην κατηγορία αυτή πρέπει να είναι εμπορικής ποιότητος . Πρέπει να ανταποκρίνονται στα ελάχιστα χαρακτηριστικά , αλλά μπορούν να παρουσιάζουν τα κατωτέρω ελαττώματα :  - παραμορφώσεις εκτός από αυτές που οφείλονται σε μια προχωρημένη ανάπτυξη των σπόρων  - ελαττώματα χρωματισμού που καλύπτουν μέχρι το ένα τρίτο της επιφάνειας ( στην περίπτωση των αγγουριών σε θερμοκήπια , δεν γίνονται δεκτά σημαντικά ελαττώματα χρωματισμού στο εν λόγω μέρος )  - επουλωμένα σκασίματα  - ελαφρές ζημιές που προκλήθηκαν από τρίψιμο ή από τη μεταχείριση , οι οποίες δεν εμποδίζουν σοβαρά τη συντήρηση του προϊόντος και την εμπορική του αξία .  Για τα ίσια και ελαφρά κυρτά αγγούρια γίνονται δεκτά όλα τα ελαττώματα που αναφέρονται ανωτέρω .  Αντίθετα , τα κυρτά αγγούρια γίνονται δεκτά μόνο αν παρουσιάζουν ελαφρά ελαττώματα χρωματισμού , εξαιρουμένων όλων των άλλων ελαττωμάτων και παραμορφώσεων , εκτός από το κυρτό σχήμα .  Τα αγγούρια που είναι ελαφρά κυρτά μπορούν να έχουν ανώτερο ύψος καμπύλης 20 χιλιοστομέτρων για μήκος αγγουριού 10 εκατοστομέτρων . Τα κυρτά αγγούρια μπορούν να έχουν ανώτερο ύψος καμπύλης και πρέπει να είναι συσκευασμένα χωριστά .  ΙΙΙ . ΤΑΞΙΝΟΜΗΣΗ ΚΑΤΑ ΜΕΓΕΘΟΣ  ι ) Το ελάχιστο βάρος των αγγουριών που καλλιεργούνται στο ύπαιθρο καθορίζεται σε 180 γραμμάρια . Το ελάχιστο βάρος των πρώιμων αγγουριών σε θερμοκήπια ή υπό χαμηλή κάλυψη καθορίζεται σε 250 γραμμάρια .  ιι ) Τα πρώιμα αγγούρια σε θερμοκήπια ή υπό χαμηλή κάλυψη που τίθενται σε εμπορία μεταξύ της 1ης Ιουνίου και της 30 Σεπτεμβρίου πρέπει επί πλέον να έχουν :  - ελάχιστο μήκος 30 εκατοστομέτρων  - διάμετρο η οποία μετράται στο ήμισυ του μήκους των , μεταξύ 4 εκατοστομέτρων και 7 εκατοστομέτρων .  ιιι ) Η ταξινόμηση κατά μέγεθος είναι υποχρεωτική για τα αγγούρια της κατηγορίας " Extra " και Ι . Η διαφορά βάρους μεταξύ του ελαφρότερου και βαρύτερου τεμαχίου που περιέχονται στο ίδιο κιβώτιο δεν πρέπει να υπερβαίνει τα 150 γραμμάρια .  IV . ΑΝΟΧΕΣ  Ανοχές ποιότητος και μεγέθους γίνονται δεκτές για τα προϊόντα τα οποία δεν είναι σύμφωνα .  Α . Ανοχές ποιότητος  ι ) Κατηγορία " Extra "  5 % κατ ' αριθμό τεμαχίων που δεν ανταποκρίνονται στα χαρακτηριστικά της κατηγορίας , αλλά είναι σύμφωνα με αυτά της κατηγορίας Ι .  ιι ) Κατηγορία Ι  10 % κατ ' αριθμό των τεμαχίων που δεν ανταποκρίνονται στα χαρακτηριστικά της κατηγορίας , αλλά είναι σύμφωνα με αυτά της κατηγορίας ΙΙ .  ιιι ) Κατηγορία ΙΙ  10 % κατ ' αριθμό των τεμαχίων που δεν ανταποκρίνονται στα χαρακτηριστικά της κατηγορίας , αλλά είναι κατάλληλα για την κατανάλωση . Ενα ανώτατο ποσοστό 2 % κατ ' αριθμόν τεμαχίων μπορεί να παρουσιάζει πικρή γεύση , σε ένα μικρό ακραίο μέρος .  Β . Ανοχές μεγέθους  Γιά όλες τις κατηγορίες : 10 % κατ ' αριθμόν αγγουριών που δεν ανταποκρίνονται στο κανόνες που έχουν καθορισθεί για την ταξινόμηση κατά μέγεθος . Εν τούτοις η ανοχή αυτή αφορά μόνο τα προϊόντα των οποίων οι διαστάσεις και το βάρος απέχουν μόνο κατά 10 % το ανώτερο από τα καθοριζόμενα όρια .  Γ . Αθροισμα ανοχών  Σε καμία περίπτωση οι ανοχές ποιότητος και μεγέθους δεν μπορούν να υπερβαίνουν μαζί :  - 10 % γιά την κατηγορία " Extra "  - 15 % γιά τις κατηγορίες Ι και ΙΙ .  V . ΣΥΣΚΕΥΑΣΙΑ ΚΑΙ ΠΑΡΟΥΣΙΑΣΗ  Α . Ομοιογένεια  Κάθε συσκευασία , μηχάνημα μεταφοράς ή διαμέρισμα μηχανήματος μεταφοράς πρέπει να περιέχει αγγούρια της ίδιας ποικιλίας , ποιοτικής κατηγορίας και του ίδιου μεγέθους στην περίπτωση που , όσον αφορά αυτό το τελευταίο κριτήριο , απαιτείται ταξινόμηση κατά μέγεθος .  Β . Συσκευασία  Η συσκευασία είναι υποχρεωτική για τα αγγούρια των κατηγοριών " Extra "  και Ι .  Τα αγγούρια πρέπει να είναι αρκετά σφικτά κατά τη συσκευασία με τρόπο ώστε να αποφευχθεί κάθε ζημία κατά τη μεταφορά .  Τα χαρτιά ή άλλα υλικά που χρησιμοποιούνται στο εσωτερικό του κιβωτίου , του μηχανήματος μεταφοράς ή του διαμερίσματος του μηχανήματος μεταφοράς , πρέπει να είναι καινούρια και αβλαβή για την ανθρώπινη διατροφή . Στην περίπτωση που φέρουν τυπωμένες ενδείξεις αυτές πρέπει να αναφέρονται μόνο στην εξωτερική επιφάνεια , ούτως ώστε να μην έρχονται σε επαφή με το προϊόν .  Το προϊόν πρέπει κατά τη συσκευασία να είναι απαλλαγμένο από κάθε ξένο σώμα .  VI . ΣΗΜΑΝΣΗ  1 . Για τα προϊόντα που παρουσιάζουν σε συσκευασία , κάθε κιβώτιο πρέπει να φέρει στο εξωτερικό του , με στοιχεία ευανάγνωστα και ανεξίτηλα , τις ακόλουθες ενδείξεις :  Α . Αναγνώριση  Συσκευαστής } Ονομα και διεύθυνση ή συμβολικά στοιχεία αναγνωρίσεως .  Αποστολέας } Ονομα και διεύθυνση ή συμβολικά στοιχεία αναγνωρίσεως  Β . Είδος του προϊόντος  Ανάλογα με την περίπτωση :  " Αγγούρια σε θερμοκήπια " Οταν το περιεχόμενο του κιβωτίου δεν είναι ορατό εξωτερικώς .  " Αγγούρια υπό χαμηλή κάλυψη " Οταν το περιεχόμενο του κιβωτίου δέν είναι ορατό εξωτερικώς .  " Αγγούρια υπαίθρου " Οταν το περιεχόμενο του κιβωτίου δέν είναι ορατό εξωτερικώς .  Γ . Καταγωγή του προϊόντος  Ζώνη παραγωγής ή εθνική , περιφερειακή ή τοπική ονομασία .  Δ . Εμπορικά χαρακτηριστικά  - Κατηγορία ακολουθούμενη , αν συντρέχει λόγος , για την κατηγορία ΙΙ , από την ένδειξη " αγγούρια κυρτά " .  - Μέγεθος ( άν το προϊόν είναι ταξινομημένο κατά μέγεθος ) που προσδιορίζεται από το ελάχιστο και το μέγιστο βάρος των αγγουριών .  Ε . Επίσημο σήμα ελέγχου ( προαιρετικό )  2 . Για τα προϊόντα της κατηγορίας ΙΙ που αποστέλλονται χύμα ( άμεση φόρτωση σε ένα μέσο μεταφοράς ) , οι ενδείξεις αυτές πρέπει να αναφέρονται σε έγγραφο που συνοδεύει το εμπόρευμα .  ( 1 ) ΕΕ αριθ . 30 της 20.4.1962 , σ . 965/62 .